	
	
	



2

Informatīvais ziņojums par Reģionālās attīstības likuma 25. panta otrās daļas un 26. panta izpildes organizēšanu 2022.–2023. gadā 


Saturs
IZMANTOTIE SAĪSINĀJUMI	1
Ievads	2
1.	Tiešās valsts pārvaldes iestāžu kompetences nodošana plānošanas reģioniem	3
2.	Tiešās valsts pārvaldes iestāžu teritoriālo struktūru organizācija	6
2.1.	Tiešās valsts pārvaldes iestāžu un kapitālsabiedrību teritoriālās struktūras (ministriju sniegtā informācija)	7
2.2.	Elektronisko pakalpojumu un valsts un pašvaldības vienoto klientu apkalpošanas centru tīkla attīstība	11
2.3.	Kopsavilkums par tiešās valsts pārvaldes iestāžu teritoriālo struktūru organizāciju	12
SECINĀJUMI	12

[bookmark: _Toc157372800]IZMANTOTIE SAĪSINĀJUMI
	[bookmark: _Hlk90287085]AS
BAC
BVKB		
	Akciju sabiedrība
Bērnu aizsardzības centrs
Būvniecības valsts kontroles birojs

	CA
CFLA 	
CSP	 
	Civilā aizsardzība
Centrālā finanšu un līgumu aģentūra
Centrālā statistikas pārvalde 

	DAP 
IKP
IVP		 
	Dabas aizsardzības pārvalde
Iekšzemes kopprodukts
Ieslodzījuma vietu pārvalde 

	LAD
	Lauku atbalsta dienests

	LDC
LBTU	
	Lauksaimniecības datu centrs
Latvijas Biozinātņu un tehnoloģiju universitāte

	LĢIA
LIAA
LATAK 
LNA
	Latvijas Ģeotelpiskās informācijas aģentūra
Latvijas Investīciju un attīstības aģentūra 
Latvijas Nacionālais akreditācijas birojs 
Latvijas Nacionālais Arhīvs

	NMPD		 
	Neatliekamās medicīniskās palīdzības dienests 

	NBS 		 
	Nacionālie bruņotie spēki

	NVA 		 
	Nodarbinātības valsts aģentūra

	NVD
NKMP
PTAC		 
	Nacionālais veselības dienests
Nacionālā kultūras mantojuma pārvalde
Patērētāju tiesību aizsardzības centrs 

	PMLP
	Pilsonības un migrācijas lietu pārvalde

	PR		 
	Plānošanas reģioni

	[bookmark: _Hlk90887969]PVD 		 
	Pārtikas un veterinārais dienests

	SIVA
SPKC		
	Sociālās integrācijas valsts aģentūra
Slimību profilakses un kontroles centrs 

	UR
UGFA
VAAD		
	Uzņēmumu reģistrs
Uzturlīdzekļu garantijas fonda administrācija 
Valsts augu aizsardzības dienests

	VALIC 	 
	Valsts aizsardzības loģistikas un iepirkumu centrs

	VAMOIC	 
	Valsts aizsardzības militāro objektu un iepirkumu centrs

	VARAM 	
	Vides aizsardzības un reģionālās attīstības ministrija

	VDEĀVK 	 
	Veselības un darbspēju ekspertīzes ārstu valsts komisija

	VADC
VAS
VDI 		 
	Valsts asinsdonoru centrs
Valsts akciju sabiedrība
Valsts darba inspekcija

	VID 
VI		
	Valsts ieņēmumu dienests
Valsts inspekcija

	VMD 		 
	Valsts meža dienests

	VPVKAC 	 
	Valsts un pašvaldības vienotais klientu apkalpošanas centrs

	VSIA
VSAA
VSAC 		 
	Valsts sabiedrība ar ierobežotu atbildību
Valsts sociālās apdrošināšanas aģentūra
Valsts sociālās aprūpes centrs

	VPD
VP
VTEB
VRS
	Valsts probācijas dienests 
Valsts policija 
Valsts tiesu ekspertīžu birojs
Valsts robežsardze 

	VTMEC
VTUA	 
	Valsts tiesu medicīnas ekspertīzes centrs
Valsts tehniskās uzraudzības aģentūra

	VUGD 	 
	Valsts ugunsdzēsības un glābšanas dienests

	VVC
VVD		
	Valsts valodas centrs
Valsts vides dienests

	VZD 
	Valsts zemes dienests



[bookmark: _Toc157372801]Ievads
Informatīvais ziņojums par Reģionālās attīstības likuma 25. panta otrās daļas un 26. panta izpildes organizēšanu 2022.–2023. gadā (turpmāk – Informatīvais ziņojums) ir sagatavots, lai izpildītu Reģionālās attīstības likuma (turpmāk – Likums) pārejas noteikumu 15. punktu, kurā noteikts, ka Ministru kabinets reizi divos gados sagatavo un iesniedz Saeimai informatīvu ziņojumu par Likuma 25. panta otrās daļas un 26. panta īstenošanu. 
Sagatavojot 2022. gada informatīvo ziņojumu (par Likuma 25. panta otrās daļas un 26. panta izpildes organizēšanu 2020.–2021. gadā), ar Ministru kabineta 2022. gada 17. maija sēdes protokollēmuma (Nr. 27 35. §) “Informatīvais ziņojums “Par Reģionālās attīstības likuma 25. panta otrās daļas un 26. panta izpildes organizēšanu 2020.–2021. gadā”” 3. punktu tika noteikts, ka VARAM līdz 2024. gada 1. martam jāiesniedz izskatīšanai Ministru kabineta sēdē grozījumi Reģionālās attīstības likumā, kuros paredzēt, ka Ministru kabinets reizi septiņos gados sagatavo un iesniedz Saeimā informatīvo ziņojumu par Likuma 25. panta otrās daļas un 26. panta īstenošanu. Izpildot  minēto uzdevumu, VARAM sagatavoja un iesniedza Ministru kabinetā likumprojektu “Grozījumi Reģionālās attīstības likumā”[footnoteRef:2] (turpmāk – Likumprojekts), kas tika izskatīts Ministru kabineta 2022. gada 16. augusta sēdē (Nr. 40 21. §). Taču Likumprojekta izskatīšanas gaitā Saeimā priekšlikums – informatīvo ziņojumu sagatavot reizi septiņos gados – netika atbalstīts un Likuma pārejas noteikumu 15. punkts palika negrozīts, līdz ar to informatīvais ziņojums par Likuma 25. panta otrās daļas un 26. panta īstenošanu jāturpina sagatavot reizi divos gados. [2:  Ministru kabinetā izskatītais likumprojekts “Grozījumi Reģionālās attīstības likumā” (21-TA-492) paredzēja izdarīt grozījumu Likuma pārejas noteikumu 15. punktā, izsakot to šādā redakcijā: “Ministru kabinets reizi septiņos gados sagatavo un iesniedz Saeimai informatīvu ziņojumu par šā likuma 25. panta otrās daļas un 26. panta īstenošanu.”] 

Ņemot vērā minēto, VARAM izstrādātajā Informatīvajā ziņojumā sniegts vērtējums par Likuma 25. panta otrās daļas izpildi 2022. gadā un 2023. gadā – tiešās pārvaldes iestāžu kompetences nodošanu plānošanas reģioniem, kā arī Likuma 26. panta izpildi – tiešās valsts pārvaldes iestāžu teritoriālo struktūrvienību atbilstību plānošanas reģionu robežām. Tāpat Informatīvajā ziņojumā iekļauti secinājumi par esošo situāciju.
[bookmark: _Toc157372802]Tiešās valsts pārvaldes iestāžu kompetences nodošana plānošanas reģioniem
Saskaņā ar Likumu 2006. gadā ir izveidotas piecas atvasinātas publiskās personas – plānošanas reģioni (Latgales plānošanas reģions, Vidzemes plānošanas reģions, Kurzemes plānošanas reģions, Zemgales plānošanas reģions un Rīgas plānošanas reģions)[footnoteRef:3]. Atbilstoši Likuma 17. pantam plānošanas reģiona lēmējorgāns ir plānošanas reģiona attīstības padome, kuru no attiecīgo pašvaldību deputātiem ievēlē plānošanas reģionā ietilpstošo pašvaldību priekšsēdētāju kopsapulce. Savukārt Likuma 25. panta otrā daļa noteic, ka Ministru kabinets pastāvīgi izvērtē, kādu valsts tiešās pārvaldes iestāžu kompetenci nodot plānošanas reģioniem, kā arī izdod nepieciešamos normatīvos aktus, vai sagatavo un iesniedz attiecīgu likumprojektu Saeimai. [3:  Uz Likuma 5. panta otrās daļas deleģējuma pamata izdoti Ministru kabineta 2021. gada 22. jūnija noteikumi Nr. 418 “Noteikumi par plānošanas reģionu teritorijām” (turpmāk – MK noteikumi Nr. 418), kas nosaka – kādas teritorijas (pašvaldības) veido katru no plānošanas reģioniem.] 

Atbilstoši Likumam plānošanas reģioni savas kompetences ietvaros nodrošina reģiona attīstības plānošanu, pašvaldību un citu valsts pārvaldes iestāžu sadarbību, īsteno likumos noteikto kompetenci pašvaldību teritorijas attīstības plānošanas dokumentu izstrādes koordinācijā un uzraudzībā, kā arī sagatavo, saskaņo un īsteno reģionālās attīstības atbalsta pasākumus un pilda brīvprātīgās iniciatīvas. Plānošanas reģioni tajā skaitā veica uzdevumus saistībā ar Labklājības ministrijas un Satiksmes ministrijas kompetences jomām.
Labklājības ministrija, ņemot vērā nepieciešamību koordinēt sadarbību starp plānošanas reģioniem un pašvaldībām, kā arī ņemot vērā līdzšinējo pozitīvo sadarbības pieredzi, iesaistīja plānošanas reģionus deinstitucionalizācijas procesā. Saskaņā ar Ministru kabineta 2015. gada 16. jūnija noteikumiem Nr. 313 “Darbības programmas “Izaugsme un nodarbinātība” 9.2.2. specifiskā atbalsta mērķa “Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem” 9.2.2.1. pasākuma “Deinstitucionalizācija” īstenošanas noteikumi” plānošanas reģioni bija finansējuma saņēmēji sabiedrībā balstītu sociālo pakalpojumu attīstības plānošanai un atbalsta sniegšanai pašvaldībām minēto pakalpojumu veidošanā un sniegšanā.
Tāpat kopš Sabiedriskā transporta pakalpojumu likuma grozījumu spēkā stāšanās 2013. gadā plānošanas reģioni Satiksmes ministrijas piešķirtā finansējuma ietvaros veic Sabiedriskā transporta pakalpojumu likumā un tam pakārtotajos normatīvajos aktos noteiktos uzdevumus, kā, piemēram, reģiona sabiedriskā transporta maršrutu tīkla apzināšanu un funkcionalitātes izvērtēšanu, priekšlikumu izstrādāšanu reģionālās nozīmes maršrutu grozīšanai maršrutu tīklā, pašvaldību un iedzīvotāju viedokļu par maršrutu tīklu un tajā veicamajām izmaiņām noskaidrošanu un apkopošanu u.c. uzdevumus. Tāpat saskaņā ar Autopārvadājumu likumu plānošanas reģioni kopš 2018. gada izsniedz speciālās atļaujas (licences) un licences kartītes pasažieru komercpārvadājumiem ar taksometru plānošanas reģionu teritorijā, izņemot tajās ietilpstošo valstspilsētu pašvaldību administratīvās teritorijas.
Atbilstoši Reģionālās politikas pamatnostādnēm 2021.–2027. gadam reģionālās politikas mērķis ir radīt priekšnosacījumus visu reģionu ekonomiskā potenciāla attīstībai un sociālekonomisko atšķirību mazināšanai, paaugstinot konkurētspēju, kā arī nodrošinot atbilstošus risinājumus apdzīvojuma un kvalitatīvas dzīves vides attīstībai, panākot reģionālā IKP starpības samazinājumu – mazāk attīstīto plānošanas reģionu vidējais IKP uz vienu iedzīvotāju līmenis pret augstāk attīstīto plānošanas reģionu veido 55% (bāzes vērtība 2016. gadā – 47%[footnoteRef:4]).  [4:  CSP aktuālākie pieejamie dati par IKP (reģionālā dalījumā) pieejami ar trīs gadu nobīdi, t.i., brīdī, kad tika izstrādātas RPP, aktuālākie pieejamie IKP dati bija pieejami par 2016. gadu. Piemēram, 2025. gadā būs iespējams sniegt faktisko reģionālā IKP starpības rādītāja vērtību par 2022. gadu.] 

Atbilstoši pieejamajiem datiem reģionālās IKP starpības rādītājs laika periodā no 2021. līdz 2023. gadam: 2021. gadā – 48% (2019. gada izpilde); 2022. gadā – 45% (2020. gada izpilde[footnoteRef:5]); 2023. gadā – 46% (2021. gada izpilde). [5:  Atbilstoši izmaiņām administratīvajās teritorijās (pēc ATR) 2021. gadā tika precizētas arī plānošanas reģionu teritorijas. Daļa no iepriekš Rīgas plānošanas reģionā ietilpstošajām pašvaldību teritorijām ir iekļautas Kurzemes plānošanas reģionā (Tukuma novads) un Vidzemes plānošanas reģionā (Limbažu novads, Saulkrastu novads un Ogres novads), savukārt Rīgas plānošanas reģionā ir iekļautas Rīgas pilsēta un tai piegulošo pašvaldību administratīvās teritorijas, kas pilnībā atrodas tiešā Rīgas sociālekonomiskās ietekmes teritorijā (Jūrmala, Mārupes novads, Olaines novads, Ķekavas novads, Salaspils novads, Siguldas novads, Ropažu novads un Ādažu novads). Zemgales plānošanas reģiona un Latgales plānošanas reģiona robežas nav mainījušās. Ņemot vērā, ka Rīgas plānošanas reģionā tika apvienotas pašvaldības ar vidēji salīdzinoši augstākiem sociālekonomiskajiem rādītājiem nekā iepriekšējās Rīgas plānošanas reģiona robežās, mazāk attīstīto plānošanas reģionu IKP uz vienu iedzīvotāju pret augstāk attīstītā plānošanas reģiona rādītāju ir samazinājies, salīdzinot ar iepriekšējo reģionālo iedalījumu.] 

Laika periodā no 2018. gada līdz 2021. gadam IKP uz vienu iedzīvotāju starp reģioniem visstraujāk pieaudzis reģionos ārpus Rīgas reģiona – Latgales reģionā IKP uz vienu iedzīvotāju pieaudzis par 25% (sasniedzot 8 833 euro), Vidzemes reģionā par 23%, Zemgales reģionā par 22%, Kurzemes reģionā par 18%, Rīgas reģionā tikai par 13%:

Vienlaikus būtiski uzsvērt, ka IKP uz vienu iedzīvotāju starpība starp reģioniem samazinās, piemēram, ja 2018. gadā Rīgas reģiona IKP uz vienu iedzīvotāju bija 3,1 reizi lielāks nekā Latgales reģiona, tad 2021. gadā tas ir samazinājies līdz 2,8 reizēm. Zemgales reģionā gadījumā starpība samazinājusies no 2,3 līdz 2,1 reizēm. Līdz ar to reģionālās politikas atbalsta instrumenti darbojas, un reģionālās attīstības atšķirības pakāpeniski samazinās, jo reģionos ārpus Rīgas reģiona IKP uz vienu iedzīvotāju pieaug straujāk. 
Attiecībā uz finansējuma apjomu plānošanas reģionu pamatdarbības funkciju īstenošanai, jāmin, ka valsts budžeta programmā 31.00.00 “Atbalsts plānošanas reģioniem” paredzētajam mērķim pamatdarbības nodrošināšanai finansējums kopš 2009. gada ir samazinājies gandrīz uz pusi (no 1 928 529 euro 2009. gadā līdz 947 516 euro 2023. gadā – samazinājums par 49%), neskatoties uz atlīdzības, pakalpojumu un preču un kapitālo izdevumu pieaugumu valstī, t.sk. publiskā sektora iestādēs. Vienlaikus plānošanas reģioniem plānotais un faktiski izlietotais finansējums VARAM valsts budžeta programmās 2023. gadā:
· VARAM budžeta programma: 30.00.00 “Attīstības nacionālie atbalsta instrumenti”:
	1. Finansējums uzņēmējdarbības veicināšanas pasākumiem
	18 606 euro

	2. Finansējums pabeigto ES projektu rezultātu uzturēšanai
	31 000 euro

	3. Reģionālās reemigrācijas koordinatora dalības nodrošināšana Vispārējos latviešu Dziesmu un Deju svētkos
	490 euro

	Kopā
	50 096 euro


· VARAM budžeta programma: 31.00.00 “Atbalsts plānošanas reģioniem”:
	1. Plānošanas reģiona uzturēšanai
	947 516 euro

	2. Reģionālo uzņēmējdarbības centru izveide (Latgales plānošanas reģions)
	113 540 euro

	3. Atbalsts plānošanas reģionu funkciju izpildei
	500 000 euro

	4. Atbalsts Latgales speciālās ekonomiskās zonas (SEZ) kapacitātei
	376 173 euro

	5. Diasporas likuma normu īstenošanai (Atbalsta pasākums remigrācijas veicināšanai "Reģionālās remigrācijas koordinators"), remigrācijas koordinatoru darbībai
	213 001 euro

	Kopā
	2 150 230 euro


Savukārt plānošanas reģioniem 2024. gadā ieplānotais finansējums VARAM valsts budžeta programmās:
· VARAM budžeta programma: 30.00.00 “Attīstības nacionālie atbalsta instrumenti”:
	1. Finansējums uzņēmējdarbības veicināšanas pasākumiem
	18 606 euro

	2. Finansējums pabeigto ES projektu rezultātu uzturēšanai
	31 000 euro

	Kopā
	49 606 euro


· VARAM budžeta programma: 31.00.00 “Atbalsts plānošanas reģioniem”:
	1. Plānošanas reģiona uzturēšanai
	947 516 euro

	2. Reģionālo uzņēmējdarbības centru izveide (Latgales plānošanas reģions)
	113 540 euro

	3. Atbalsts plānošanas reģionu funkciju izpildei
	500 000 euro

	4. Atbalsts Latgales speciālās ekonomiskās zonas (SEZ) kapacitātei
	400 000 euro

	5. Diasporas likuma normu īstenošanai (Atbalsta pasākums remigrācijas veicināšanai "Reģionālās remigrācijas koordinators"), remigrācijas koordinatoru darbībai
	602 966 euro

	Kopā
	2 564 022 euro



Vienlaikus plānošanas reģioni īsteno dažādu ārvalstu finanšu avotu līdzfinansētos projektus uzņēmējdarbības, pakalpojumu, mobilitātes, vides u.c. jomās. Projektu ietvaros tiek veiktas izpētes, kapacitātes celšanas pasākumi, gatavoti metodiskie materiāli, īstenoti pilotprojekti u.c. aktivitātes. VARAM ir aicinājusi plānošanas reģionus šajos projektos, ja attiecināms, veikt padziļinātu decentralizācijas iespēju vērtējumu, par rezultātiem informējot VARAM.
Tāpat šobrīd VARAM vadībā tiek īstenoti/iecerēti vairāki projekti plānošanas reģionu kapacitātes pilnveidei (stiprināšanai):
1) Eiropas Savienības kohēzijas politikas programmas 2021.–2027. gadam 5.1.1. specifiskā atbalsta mērķa “Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās” 5.1.1.2. pasākuma “Pašvaldību un plānošanas reģionu kapacitātes uzlabošana” projekts ar mērķi uzlabot plānošanas reģionu un pašvaldību administratīvo kapacitāti teritoriālās attīstības plānošanas un īstenošanas jautājumos, sekmējot kvalitatīvu projektu pieteikumu sagatavošanu Eiropas Savienības strukturālo un investīciju  fondu atbalsta piesaistei teritoriju attīstībai, tai skaitā ievērojot labas pārvaldības principus, lai stiprinātu pašvaldību konkurētspēju un nodrošinātu teritoriju apdzīvojuma un dzīves vides ilgtspējīgu attīstību;
2) Latvijas Atveseļošanas un noturības mehānisma plāna 3.1. reformas un investīciju virziena “Reģionālā politika” 3.1.1.2. reformas “Administratīvi teritoriālā reforma” investīcijas 3.1.1.2.i. “Pašvaldību kapacitātes stiprināšana to darbības efektivitātes un kvalitātes uzlabošanai” projekts ar mērķi celt pašvaldību kapacitāti to darbības efektivitātes un kvalitātes uzlabošanai administratīvi teritoriālās reformas kontekstā, lai tās spētu nodrošināt tām likumos noteikto autonomo funkciju izpildi salīdzināmā kvalitātē un pieejamībā, kā arī spētu sniegt iedzīvotājiem kvalitatīvus pakalpojumus par samērīgām izmaksām atbilstoši aktuālajām demogrāfiskajām tendencēm;
3) Eiropas Savienības kohēzijas politikas programmas 2021.–2027. gadam 6.1.1. specifiskā atbalsta mērķa “Pārejas uz klimatneitralitāti radīto ekonomisko, sociālo un vides seku mazināšana visvairāk skartajos reģionos” 6.1.1.8. pasākuma “Pašvaldību un reģionu speciālistu prasmju paaugstināšana klimatneitrālas ekonomikas un sociālekonomisko seku saistībā ar klimata pārmaiņām mazināšanas jautājumos” projekts ar mērķi paaugstināt pašvaldību un reģionu speciālistu prasmes, lai nodrošinātu virzību uz klimatneitrālu ekonomiku un mazinātu riskus saistībā ar klimata pārmaiņām visvairāk skartajos reģionos, veicinot sociālekonomisko seku mazināšanu.
Vienlaikus attiecībā uz aktuālajiem papildus uzdevumiem plānošanas reģioniem, būtu norādāmi divi:
· Stratēģiskās vadības tematiskās komitejas 2023. gada 12. decembra sēdes protokola Nr. 2 2. § 2. punkts nosaka VARAM līdz 2024. gada 15. martam izstrādāt koordinācijas modeli ilgtspējīgai izglītības ekosistēmai (sadarbībā ar Satiksmes ministriju ietverot sabiedriskā transporta un ceļu infrastruktūras plānošanu) un, pamatojoties uz izstrādāto mehānismu, sadarbībā ar atbildīgajām ministrijām nodrošināt citu pakalpojumu koordinētu plānošanu reģionālā līmenī un nodrošināt ieviešanas procesa vadību. Savukārt Ministru kabineta 2023. gada 24. oktobra sēdes protokola Nr. 53 52. § 8. punkts nosaka VARAM sadarbībā ar Izglītības un zinātnes ministriju un Satiksmes ministriju līdz 2024. gada 1. jūnijam izstrādāt un iesniegt izskatīšanai Ministru kabinetā informatīvo ziņojumu par pašvaldībām ar 2025. gadu nepieciešamajām investīcijām ilgtspējīgas izglītības ekosistēmas projektiem;
· 2023. gadā pēc vides aizsardzības un reģionālās attīstības ministres Ingas Bērziņas iniciatīvas izveidota darba grupa par Rīgas metropoles attīstības jautājumiem (2023. gada 11. decembra rīkojums Nr. 1-2/159 “Par darba grupu par Rīgas metropoles attīstības jautājumiem”). Darba grupas uzdevums ir tās darbības rezultātā paaugstināt Rīgas konkurētspēju Ziemeļeiropā, nodrošinot iespējas investēt Rīgas infrastruktūrā un izveidojot vienotu Rīgas metropoles attīstības un pārvaldības modeli. Darba grupā piedalās VARAM, Saeimas, Satiksmes ministrijas, Izglītības un zinātnes ministrijas, Ekonomikas ministrijas, Iekšlietu ministrijas, Rīgas plānošanas reģiona, Rīgas valstpilsētas pašvaldības, Jūrmalas valstspilsētas pašvaldības, Salaspils novada pašvaldības, Olaines novada pašvaldības, Mārupes novada pašvaldības, Saulkrastu novada pašvaldības, Ādažu novada pašvaldības, Ropažu novada pašvaldības, Siguldas novada pašvaldības un Ķekavas novada pašvaldības pārstāvji. Darba grupas pirmā sēde notika 2024. gada 18. janvārī un tajā primāri tika izskatīti transporta jautājumi Rīgas metropoles areālā. Turpmākajās sēdēs plānots izskatīt izglītības un konkurētspējas jautājumus. VARAM ieskatā darba grupas ietvaros izskatītie Rīgas metropoles areāla pārvaldības pilnveidošanas jautājumi varētu kalpot par pamatu, uz kā varētu arī tālāk izskatīt iespējas pilnveidot darbību citos reģionos.
[bookmark: _Toc157372803]Tiešās valsts pārvaldes iestāžu teritoriālo struktūru organizācija
Likuma 26. panta pirmā daļa noteic, ka tiešās valsts pārvaldes iestādes savas teritoriālās struktūras organizē atbilstoši plānošanas reģionu teritorijām, ja likums vai Ministru kabinets nav noteicis citādi. Informatīvā ziņojuma izstrādes ietvaros VARAM 2023. gada decembrī visām ministrijām nosūtīja vēstuli, kurā lūdza sniegt:
· informāciju par savu tiešās pārvaldes iestāžu, kā arī valsts kapitālsabiedrību teritoriālajām struktūrām;
· informāciju par ministriju priekšlikumiem funkciju nodošanai plānošanas reģioniem.
Informācija tika saņemta no visām ministrijām – Labklājības ministrijas, Finanšu ministrijas, Aizsardzības ministrijas, Ekonomikas ministrijas, Veselības ministrijas, Satiksmes ministrijas, Ārlietu ministrijas, Tieslietu ministrijas, Zemkopības ministrijas, Izglītības un zinātnes ministrijas, Kultūras ministrijas, Klimata un enerģētikas ministrijas un Iekšlietu ministrijas. Detalizētu informāciju par katru iestādi un kapitālsabiedrību skatīt Informatīvā ziņojuma pielikumā. 
[bookmark: _Toc157372804]Tiešās valsts pārvaldes iestāžu un kapitālsabiedrību teritoriālās struktūras (ministriju sniegtā informācija)
Ārlietu ministrijai nav tiešo valsts pārvaldes iestāžu un kapitālsabiedrību, tādēļ tās rīcībā nav sniedzamas informācijas.
[bookmark: _Hlk89079898]Finanšu ministrijai ir piecas tiešās valsts pārvaldes iestādes (CFLA, Iepirkumu uzraudzības birojs, Izložu un azartspēļu uzraudzības inspekcija, VID, Valsts kase) un četras kapitālsabiedrības (VAS “Latvijas Loto”, VSIA “Latvijas Proves birojs”, VAS “Valsts nekustamie īpašumi”, AS “Attīstības finanšu institūcija Altum”), no kurām divām tiešās pārvaldes iestādēm (VID un CFLA) un divām kapitālsabiedrībām (VAS “Valsts nekustamie īpašumi”, AS “Attīstības finanšu institūcija Altum”) ir teritoriālās struktūras. No tiešās valsts pārvaldes iestādēm savu darbu atbilstoši plānošanas reģionu teritorijām organizē CFLA, taču tai nav plānots mainīt teritoriālo struktūru iedalījumu pēc izmaiņām plānošanas reģionu robežās atbilstoši MK noteikumiem Nr. 418. Savukārt VID, VAS “Valsts nekustamie īpašumi” un AS “Attīstības finanšu institūcija Altum” teritoriālās struktūras nav organizētas atbilstoši plānošanas reģionu robežām, un nav plānots tās salāgot, jo to sniegtie pakalpojumi iedzīvotājiem ir vispārpieejami, vai arī teritoriālās struktūras tiek izmantotas iekšējo resursu plānošanai un darba organizācijai, un nav saistītas ar pakalpojumu sniegšanu iedzīvotājiem. Pārējām tiešās valsts pārvaldes iestādēm un kapitālsabiedrībām nav teritoriālo struktūru.
Zemkopības ministrijai ir astoņas tiešās valsts pārvaldes iestādes (LAD, VMD, VAAD, LDC, LBTU, VTUA, Latvijas Valsts mežzinātnes institūts “Silava”, PVD, Valsts zinātniskais institūts “Pārtikas drošības, dzīvnieku veselības vides zinātniskais institūts BIOR”) un sešas kapitālsabiedrības (VSIA “Zemkopības ministrijas nekustamie īpašumi”, VSIA “Meliorprojekts”, SIA “Latvijas Lauku konsultāciju un izglītības centrs”, AS “Latvijas valsts meži”, SIA “Jaunmoku pils”, AS “Attīstības finanšu institūcija Altum”), no kurām septiņām tiešās valsts pārvaldes iestādēm (LAD, PVD, VTUA, VMD, VAAD, LBTU, Pārtikas drošības, dzīvnieku veselības un vides zinātniskais institūts “BIOR”) un divām kapitālsabiedrībām (SIA “Zemkopības ministrijas nekustamie īpašumi”, SIA “Latvijas Lauku konsultāciju un izglītības centrs”) ir teritoriālās struktūras. Savu darbu atbilstoši plānošanas reģionu teritorijām organizē VTUA un Pārtikas drošības, dzīvnieku veselības un vides zinātniskais institūts “BIOR”. Visām iestādēm ar teritoriālajām struktūrām ir savi e-pakalpojumi, līdz ar to saskarē ar pakalpojumu saņēmēju iestādes teritoriālajai organizācijai ir sekundāra nozīme; ir arī sadarbība ar VPVKAC.
LDC nav atsevišķu struktūrvienību reģionos, bet iestādes struktūras ietvaros tiek sniegti specifiskie pakalpojumi visā Latvijas teritorijā, lai nodrošinātu iekšējo darba organizāciju un resursu plānošanu. LDC kompetencē esošo funkciju un uzdevumu izpildei, iestāde veido, attīsta un uztur savus e-pakalpojumus, kuru pieejamība tiek nodrošināta režīmā 24/7 dažādām lietotāju grupām, t.sk. citām valsts iestādēm, piemēram, PVD, LAD utt. Līdz ar to darbinieku saskarei ar iedzīvotājiem iestādes teritoriālajai organizācijai nav noteicošas nozīmes, tomēr tā ir svarīga tieši specifisko pakalpojumu un datu ticamības nodrošināšanai. Pārējām tiešās valsts pārvaldes iestādēm un kapitālsabiedrībām nav teritoriālo struktūru.
Ekonomikas ministrijai ir piecas tiešās valsts pārvaldes iestādes (BVKB, CSP, LIAA, LATAK, PTAC) un piecas kapitālsabiedrības (AS “Publisko aktīvu pārvaldītājs Possessor”, AS Latvenergo, SIA Latvijas standarts, SIA Latvijas Nacionālais metroloģijas centrs, AS “Attīstības finanšu institūcija Altum”), no kurām teritoriālas struktūras ir LIAA – tās pārziņā 2022.–2023. gadā bija 11 reģionālie inkubatori un deviņas inkubatoru atbalsta vienības, kuras, lai arī nav salāgotas ar plānošanas reģionu teritorijām, nodrošina biznesa inkubācijas un pimsinkubācijas pakalpojumus visā Latvijas teritorijā (no 2024. gada darbosies 22 LIAA pārstāvniecības). Teritoriālās struktūras ir arī SIA Latvijas Nacionālais metroloģijas centrs (nav salāgotas ar plānošanas reģionu teritorijām), AS “Attīstības finanšu institūcija Altum”, kā arī AS Latvenergo meitas sabiedrībai AS “Sadales tīkls” (Rīgā, Jelgavā, Valmierā, Aiviekstē, Daugavpilī un Liepājā). Šāds AS “Sadales tīkls” struktūrvienību izvietojums ir optimāls tās sniegto pakalpojumu īstenošanai, kā arī – pakalpojumu pieteikšana un daļēji arī to izpilde tiek nodrošināta arī attālināti. 
Informāciju par AS “Attīstības finanšu institūciju Altum” skatīt aprakstā pie Finanšu ministrijas (akciju sabiedrībai ir 3 akcionāri: Finanšu ministrija, Ekonomikas ministrija un Zemkopības ministrija). 
[bookmark: _Hlk90469009]Aizsardzības ministrijai ir astoņas tiešās valsts pārvaldes iestādes (Militārās izlūkošanas un drošības dienests, LĢIA, valsts aģentūra "Latvijas Kara muzejs", VAMOIC, Jaunsardzes centrs, NBS, Nacionālā aizsardzības akadēmija, VALIC), no kurām par trim tiešās valsts pārvaldes iestādēm (LĢIA, VAMOIC, VALIC) Aizsardzības ministrija sniegusi detalizētāku informāciju:
· VALIC Noliktavu pārvaldības departamenta noliktavu nodaļas nav uzskatāmas par teritoriālajām struktūrām; tās sniedz atbalstu NBS un aizsardzības nozares iestādēm;
· VAMOIC apsaimnieko Aizsardzības ministrijas valdījumā esošos nekustamos īpašumus visā Latvijas teritorijā, un to teritoriālo struktūrvienību skaits un izvietojums ir atkarīgs no apsaimniekošanā nodoto Aizsardzības ministrijas īpašumu skaita un lieluma reģionos, un to reģionālais iedalījums neatbilst plānošanas reģionu teritoriālajam iedalījumam. Nevienai iestādei nav plānots mainīt teritoriālo struktūru iedalījumu pēc izmaiņām plānošanas reģionu robežās atbilstoši MK noteikumiem Nr. 418, jo iestādes sniedz e-pakalpojumus, un to teritoriālajai organizācijai ir sekundāra nozīme, kas neietekmē sniegtos e-pakalpojumus;
· LĢIA teritoriālā struktūra reģionālā iedalījumā tiek izmantota iestādes iekšējo resursu plānošanai un darba organizācijai un nav saistīta ar pakalpojumu sniegšanu iedzīvotājiem.
Papildus Aizsardzības ministrija norāda, ka izmaiņas plānošanas reģionu teritorijās neskar NBS funkciju izpildi, jo NBS vienību dislokācijas vietas ir izvietotas atbilstoši Zemessardzes brigāžu atbildības reģioniem. Reģionālais iedalījums tiek izmantots NBS iekšējo resursu plānošanai un darba organizācijai un ir balstīts uz valsts aizsardzības plāniem, līdz ar to tā funkcijas nav saistītas ar pakalpojumu sniegšanu iedzīvotājiem.
Labklājības ministrijai ir 10 tiešās pārvaldes iestādes (BAC, NVA, SIVA, VDI, VSAA, VSAC "Kurzeme", VSAC "Latgale", VSAC "Rīga", VSAC "Zemgale", VDEĀVK) un viena kapitālsabiedrība (VSIA “Šampētera nams”), no kurām deviņām tiešās valsts pārvaldes iestādēm (VDEĀVK, BAC, VDI, VSAA, NVA, VSAC “Kurzeme”, VSAC “Latgale”, VSAC “Rīga”, VSAC “Zemgale”) ir teritoriālās struktūrvienības,  bet SIVA , kā arī VSIA “Šampētera nams” nav teritoriālās struktūrvienības. Visu minēto iestāžu un to struktūrvienību piesaistei konkrētam plānošanas reģionam nav būtiskas nozīmes, un izmaiņas struktūrvienību darba organizācijā netiek plānotas. Pārsvarā iestāžu un to struktūrvienību pakalpojumu nodrošināšana nav piesaistīta klienta dzīves vietas vai juridiskajai adresei. Klients var vērsties pēc pakalpojuma jebkurā teritoriālajā struktūrvienībā, ja tā sniedz pakalpojumu attiecīgajai mērķa grupai. Struktūrvienību darbs organizēts tā, ka lielākā daļa pakalpojumu tiek nodrošināti neklātienē – pieteikumus pakalpojumam var iesniegt e-pakalpojumu vidē, pa pastu, iespējamas arī konsultācija pa tālruni vai e-pastā. Savukārt attiecībā uz valsts finansēta ilgstošas sociālās aprūpes un sociālās rehabilitācijas pakalpojuma saņemšanu VSAC “Kurzeme”, VSAC “Latgale”, VSAC “Rīga”, VSAC “Zemgale” personai ir jāvēršas tās pašvaldības sociālajā dienestā, kuras teritorijā deklarēta personas dzīvesvieta. Visu iestāžu, izņemot BAC un VSAC “Kurzeme”, VSAC “Latgale”, VSAC “Rīga” un VSAC “Zemgale”, pakalpojumu nodrošināšanai tiek izmantoti arī VPVKAC pakalpojumi atbilstoši noslēgtajiem sadarbības līgumiem.
Veselības ministrijas padotībā ir 10 iestādes (NVD, Paula Stradiņa medicīnas vēstures muzejs, Rīgas Stradiņa universitāte, SPKC, VADC, VTMEC, VI, Zāļu valsts aģentūra, NMPD, Latvijas Antidopinga birojs) un 13 kapitālsabiedrības (VSIA Bērnu klīniskā universitātes slimnīca, VSIA Bērnu psihoneiroloģiskā slimnīca “Ainaži”, VSIA Daugavpils psihoneiroloģiskā slimnīca, VSIA Nacionālais rehabilitācijas centrs “Vaivari”, VSIA Paula Stradiņa klīniskā universitātes slimnīca, VSIA Piejūras slimnīca, SIA Rīgas Austrumu klīniskā universitātes slimnīca, VSIA Rīgas psihiatrijas un narkoloģijas centrs, VSIA Slimnīca “Ģintermuiža”, SIA Lielstraupes pils, VSIA Strenču psihoneiroloģiskā slimnīca, VSIA Traumatoloģijas un ortopēdijas slimnīca, SIA Ludzas medicīnas centrs), no kurām sešām tiešās valsts pārvaldes iestādēm (NMPD, NVD, SPKC, VI, VTMEC, VADC) un vienai kapitālsabiedrībai (VSIA Nacionālais rehabilitācijas centrs “Vaivari”), ir teritoriālās struktūras. Veselības ministrijas padotības iestādēm un kapitālsabiedrībām teritoriālās struktūras nav organizētas atbilstoši plānošanas reģionu robežām, un nav plānots tās salāgot, jo šo struktūrvienību darbība nav saistīta ar pakalpojumu sniegšanu privātpersonām saistībā ar saņēmēja teritoriālo piederību, tādēļ nav jāveic nekādi grozījumi šo struktūrvienību darbībā.
Satiksmes ministrijai ir četras tiešās valsts pārvaldes iestādes (Valsts dzelzceļa administrācija, Valsts dzelzceļa tehniskā inspekcija, Transporta nelaimes gadījumu un incidentu izmeklēšanas birojs, VA Civilās aviācijas aģentūra) un 13 kapitālsabiedrības (VAS “Ceļu satiksmes drošības direkcija”, VAS “Latvijas autoceļu uzturētājs”, VAS “Latvijas dzelzceļš”, VAS “Latvijas gaisa satiksme”, VSIA “Latvijas Jūras administrācija”, VAS “Latvijas Pasts”, VSIA “Latvijas valsts ceļi”, VAS “Latvijas Valsts radio un televīzijas centrs”, VAS Starptautiskā lidosta “Rīga”, AS “Pasažieru vilciens”, AS “Ventas osta”, VSIA “Autotransporta direkcija”, SIA “Eiropas dzelzceļa līnijas”).
Satiksmes ministrijas tiešās pārvaldes iestādes un valsts kapitālsabiedrības, kurās Satiksmes ministrija ir kapitāla daļu turētāja, neorganizē, kā arī neplāno teritoriālās struktūras mainīt atbilstoši plānošana reģionu struktūrām, jo iestāžu un kapitālsabiedrību teritoriālās struktūras reģionālā iedalījumā tiek izmantotas iekšējo resursu plānošanai un darba organizācijai, un nav saistītas ar tiešu pakalpojumu sniegšanu iedzīvotājiem.
Tieslietu ministrijai ir 10 tiešās valsts pārvaldes iestādes (IVP, Patentu valde, UR, Maksātnespējas kontroles dienests, Tiesu administrācija, UGFA, VPD, VTEB, VVC, VZD) un divas kapitālsabiedrības (SIA Tiesu namu aģentūra, VSIA Latvijas Vēstnesis), no kurām četrām tiešās pārvaldes iestādēm (IVP, VZD, VPD,  VVC) ir teritoriālās struktūras. IVP un VZD darbības teritorijas neatbilst plānošanas reģionu teritorijām, kā arī nav plānots teritoriālo struktūrvienību darbības teritorijas mainīt atbilstoši plānošanas reģionu teritorijām. Arī VPD darbības teritorijas neatbilst plānošanas reģionu teritorijām, taču iestādes teritoriālo struktūrvienību robežas tiks pārskatītas, ja tas būs nepieciešams, lai nodrošinātu pilnvērtīgu VPD funkciju īstenošanu. Pārējām tiešās pārvaldes iestādēm un kapitālsabiedrībām nav teritoriālo struktūru. 
Tieslietu ministrija papildus norādījusi, ka UR darbinieki veic darbu šādās pilsētās ārpus Rīgas: Daugavpilī, Jēkabpilī, Liepājā, Rēzeknē, Saldū, Valmierā un Ventspilī; bet konkrētajās pilsētās nav izveidotas atsevišķas teritoriālās struktūrvienības, kā arī tur netiek sniegti UR pakalpojumi klātienē (UR nodarbinātajiem ir iespēja darbu veikt attālināti). UR pakalpojumiem nav noteikta teritoriālā piekritība atbilstoši plānošanas reģionu teritorijām. UR pakalpojumi tiek sniegti attālināti, izmantojot pasta starpniecību, elektroniskos sakaru līdzekļus (elektronisko pastu, e-adresi), kā arī izmantojot e-pakalpojumu rīkus, kuri tiek pilnveidoti un uzlaboti; papildus UR sniegtajām konsultācijām, konsultācijas par UR e-pakalpojumiem sniedz arī VPVKAC.
Tāpat Tieslietu ministrija norādījusi, ka kopš 2023. gada 27. decembra VVC ir struktūrvienība Daugavpilī un to nav plānots mainīt atbilstoši plānošanas reģionu struktūrām. VVC ir pieejami e-pakalpojumi, līdz ar to saskarē ar iedzīvotājiem teritoriālajai organizācijai ir sekundāra nozīme, kā arī Daugavpils struktūrvienība tiek izmantota iestādes iekšējo resursu plānošanai un darba organizācijai un nav sasaistīta ar pakalpojumu sniegšanu iedzīvotājiem.
[bookmark: _Hlk91762524]Izglītības un zinātnes ministrijai[footnoteRef:6] ir 50 tiešās pārvaldes iestādes (Izglītības kvalitātes valsts dienests, Jaunatnes starptautisko programmu aģentūra, Latvijas Sporta muzejs, Latvijas Zinātnes padome, Latviešu valodas aģentūra, Valsts izglītības attīstības aģentūra, Valsts izglītības satura centrs, Latvijas Zinātņu akadēmija, Elektronikas un datorzinātņu institūts, Fizikālās enerģētikas institūts, Latvijas Biomedicīnas pētījumu un studiju centrs, Latvijas Organiskās sintēzes institūts, Latvijas Valsts koksnes ķīmijas institūts, Banku augstskola, Daugavpils Universitāte, Latvijas Jūras akadēmija, Latvijas Sporta pedagoģijas akadēmija, Latvijas Universitāte, Liepājas Universitāte, Rēzeknes Tehnoloģiju akadēmija, Rīgas Tehniskā universitāte, Ventspils Augstskola, Vidzemes Augstskola, Jēkabpils Agrobiznesa koledža, Liepājas Jūrniecības koledža, Profesionālās izglītības kompetences centrs "Rīgas Tehniskā koledža", Rīgas Celtniecības koledža, Aizkraukles Profesionālā vidusskola, Daugavpils Būvniecības tehnikums, Daugavpils tehnikums, Daugavpils Tirdzniecības profesionālā vidusskola, Jelgavas tehnikums, Kandavas Lauksaimniecības tehnikums, Kuldīgas Tehnoloģiju un tūrisma tehnikums, Ogres tehnikums, Vidzemes tehnoloģiju un dizaina tehnikums, Profesionālās izglītības kompetences centrs "Liepājas Valsts tehnikums", Profesionālās izglītības kompetences centrs "Rīgas Valsts tehnikums", Rēzeknes tehnikums, Rīgas Mākslas un mediju tehnikums, Rīgas 3. arodskola, Rīgas Stila un modes tehnikums, Rīgas Tirdzniecības profesionālā vidusskola, Saldus tehnikums, Smiltenes tehnikums, Valmieras tehnikums, Ventspils tehnikums, Murjāņu sporta ģimnāzija, Sociālās korekcijas izglītības iestāde "Naukšēni") un sešas kapitālsabiedrības (SIA Bobsleja un kamaniņu trase Sigulda, VSIA Kultūras un sporta centrs Daugavas stadions, VSIA Rīgas Tūrisma un radošās industrijas tehnikums, SIA Sporta centrs Mežaparks, SIA Tenisa centrs Lielupe, SIA "Latvijas Olimpiskā vienība"), no kurām 14 tiešās valsts pārvaldes iestādēm (Latvijas Universitāte, Daugavpils Universitāte, Rīgas Tehniskā universitāte, Daugavpils Būvniecības tehnikums, Rēzeknes tehnikums, Ogres tehnikums, Smiltenes tehnikums, PIKC “Rīgas Valsts tehnikums”, Kandavas Lauksaimniecības tehnikums, Vidzemes Tehnoloģiju un dizaina tehnikums, Murjāņu sporta ģimnāzija, Izglītības kvalitātes valsts dienests, Rēzeknes Tehnoloģiju akadēmija, Latvijas Universitātes P. Stradiņa medicīnas koledža) un vienai kapitālsabiedrībai (VSIA "Rīgas Tūrisma un radošās industrijas tehnikums”) ir teritoriālās struktūras.  [6:  Ņemot vērā, ka Izglītības un zinātnes ministrija nav sniegusi aktuālo informāciju par 2022.–2023. gadu, Informatīvajā ziņojumā informācija par Izglītības un zinātnes ministriju iekļauta no VARAM 2022. gada izstrādātā ziņojuma “Informatīvais ziņojums par Reģionālās attīstības likuma 25. panta otrās daļas un 26. panta izpildes organizēšanu 2020.–2021. gadā”. Pieejams: https://tapportals.mk.gov.lv/legal_acts/1c64dace-6b34-4375-b34b-abaac4269e8d] 

Nevienai tiešās valsts pārvaldes iestādei un kapitālsabiedrībai teritoriālās struktūras nav organizētas atbilstoši plānošanas reģionu robežām, un nav plānots to darīt. Izglītības un zinātnes ministrijas padotībā esošās izglītības iestādes izglītības pakalpojumus sniedz ikvienam izglītojamam savās izglītības programmu īstenošanas vietās neatkarīgi no izglītojamā faktiskās vai deklarētās dzīvesvietas administratīvās teritorijas. Pārējām tiešās pārvaldes iestādēm un kapitālsabiedrībām nav teritoriālo struktūru.
Kultūras ministrijai ir 15 tiešās valsts pārvaldes iestādes (LNA, NKMP, Nacionālais kino centrs, Latvijas Nacionālais kultūras centrs, Kultūras informācijas sistēmu centrs, Latvijas Nacionālā bibliotēka, LNerB, Latvijas Nacionālais mākslas muzejs, Rīgas vēstures un kuģniecības muzejs, Rundāles pils muzejs, Latvijas Etnogrāfiskais brīvdabas muzejs, Memoriālo muzeju apvienība, Latvijas Nacionālais vēstures muzejs, Rakstniecības un mūzikas muzejs, Īpaši aizsargājamais kultūras piemineklis – Turaidas muzejrezervāts) un 15 kapitālsabiedrības (VSIA Dailes teātris, VSIA Daugavpils teātris, VSIA Jaunais Rīgas teātris, VSIA Kremerata Baltica, VSIA Latvijas koncerti, VSIA Latvijas Leļļu teātris, VSIA Latvijas Nacionālais simfoniskais orķestris, VSIA Latvijas Nacionālais teātris, VSIA Latvijas Nacionālā opera un balets, VSIA Liepājas simfoniskais orķestris, VSIA Mihaila Čehova Rīgas Krievu teātris, VSIA Rīgas cirks, VSIA Valmieras drāmas teātris, VSIA Valsts Akadēmiskais koris “Latvija”, SIA Starptautiskā rakstnieku un tulkotāju māja), no kurām divām tiešās valsts pārvaldes iestādēm (NKMP, LNA) ir teritoriālas struktūras, bet tikai NKMP teritoriālās struktūrvienības daļēji ir organizētas atbilstoši plānošanas reģionu teritorijām. Pārējām tiešās valsts pārvaldes iestādēm un kapitālsabiedrībām nav teritoriālo struktūru.
Kultūras ministrija iesniegusi informāciju arī par sešām kultūrizglītības iestādēm reģionos (Alfrēda Kalniņa Cēsu Mūzikas vidusskola, Staņislava Broka Daugavpils Mūzikas vidusskola, Jelgavas Mūzikas vidusskola, Mākslu izglītības kompetences centrs “Liepājas Mūzikas, mākslas un dizaina vidusskola”, Mākslu izglītības kompetences centrs “Latgales Mūzikas un mākslas vidusskola” un Mākslu izglītības kompetences centrs “Ventspils Mūzikas vidusskola”), Kultūras ministrijas pārraudzībā esošās izglītības iestādes Latvijas Mākslas akadēmijas Latgales filiāli un vairākiem muzejiem vai to filiālēm reģionos (Rundāles pils muzejs, Turaidas muzejrezervāts, Rīgas vēstures un kuģniecības muzeja filiāle Ainažu jūrskolas muzejs, Latvijas Etnogrāfiskā brīvdabas muzeja lauku ekspozīcija “Vēveri” un zvejnieku-zemnieku sēta “Vītolnieki”, Memoriālo muzeju apvienības struktūrvienības Raiņa un Aspazijas vasarnīca Majoros, Raiņa muzejs “Jasmuiža”, Raiņa muzejs “Tadenava” un Andreja Upīša memoriālā māja Skrīveros), kā arī četrām kapitālsabiedrībām reģionos (SIA Starptautiskā rakstnieku un tulkotāju māja, VSIA Liepājas simfoniskais orķestris, VSIA Valmieras drāmas teātris, VSIA Daugavpils teātris). Tomēr šo iestāžu sniegtajiem pakalpojumiem nav teritoriālu ierobežojumu. 
Iekšlietu ministrijai ir deviņas tiešās valsts pārvaldes iestādes (Iekšējās drošības birojs, Valsts drošības dienests, Iekšlietu ministrijas Informācijas centrs, Iekšlietu ministrijas veselības un sporta centrs, Nodrošinājuma valsts aģentūra, PMLP, VP, VRS, VUGD) un viena kapitālsabiedrība (VSIA Iekšlietu ministrijas poliklīnika), no kurām četrām tiešās valsts pārvaldes iestādēm (VP, VRS, VUGD, PMLP) ir teritoriālās struktūras. Nevienai no minētajām iestādēm pakalpojumi nav organizēti atbilstoši plānošanas reģionu teritorijām saskaņā ar MK noteikumiem Nr. 418, un nav plānots to darīt. Pašreizējā teritoriālā struktūra reģionālajā iedalījumā tiek izmantota iekšējo resursu plānošanai un darba organizēšanai; to izvietojumā attiecībā uz VP, VRS un VUGD ir ņemti vērā normatīvajos aktos noteiktie reaģēšanas laiki. Pārvietošana uz citu dislokācijas vietu prasīs ievērojamus resursus un ieguldījumus. Savukārt PMLP piedāvā plašu e-pakalpojumu klāstu, šo klāstu turpinot papildināt, līdz ar to saskarē ar iedzīvotājiem PMLP teritoriālajai organizācijai ir sekundāra nozīme. Pārējām tiešās valsts pārvaldes iestādēm nav teritoriālu struktūru.
VARAM ir sešas tiešās valsts pārvaldes iestādes (DAP, Latvijas Nacionālais dabas muzejs, Valsts reģionālās attīstības aģentūra, VVD, Vides pārraudzības valsts birojs, VZI APP “Nacionālais botāniskais dārzs”) un divās kapitālsabiedrības (VSIA “Latvijas Vides, ģeoloģijas un meteoroloģijas centrs”, VAS “Elektroniskie sakari”), no kurām divām tiešās valsts pārvaldes iestādēm (VVD, DAP) un vienai kapitālsabiedrībai (VAS “Elektroniskie sakari”) ir teritoriālās struktūras. Nevienai iestādei un kapitālsabiedrībai tās neatbilst plānošanas reģionu teritorijām, kā arī nav plānots teritoriālās struktūras mainīt atbilstoši plānošanas reģionu teritorijām. Teritoriālā struktūra reģionālā iedalījumā tiek izmantota iestāžu iekšējo resursu plānošanai un darba organizācijai, kas nav saistīta ar pakalpojumu sniegšanu iedzīvotājiem. Pārējām tiešās pārvaldes iestādēm un kapitālsabiedrībām nav teritoriālo struktūru.
Klimata un enerģētikas ministrija pārziņā nav tādas kompetences, ko būtu iespējams nodot plānošanas reģioniem, kā arī Klimata un enerģētikas ministrijas padotībā nav tiešās pārvaldes iestādes Valsts pārvaldes iekārtas likuma izpratnē. Vienlaikus Klimata un enerģētikas ministrija norādījusi, ka tā ir 100% kapitāldaļu turētāja akciju sabiedrībā “Augstsprieguma tīkls” un 100% daļu turētāja SIA “Vides investīciju fonds”.
[bookmark: _Toc157372805]Elektronisko pakalpojumu un valsts un pašvaldības vienoto klientu apkalpošanas centru tīkla attīstība
Vērtējot iestāžu teritoriālo iedalījumu pakalpojumu sniegšanas vajadzībām, jāņem vērā, ka pēdējos gados būtiski attīstījusies elektroniskā pārvalde un elektroniskie risinājumi gan iestāžu iekšējā darba organizācijā, gan pakalpojumu sniegšanā iedzīvotājiem.
Tādējādi iestāžu teritoriālās struktūrvienības var apkalpot klātienē jebkuru iedzīvotāju neatkarīgi no viņa teritoriālās piederības, un arvien vairāk pakalpojumu iedzīvotāji var patstāvīgi saņemt elektroniski VPVKAC, nedodoties uz konkrēto iestādi vai tās teritoriālo struktūrvienību. 
2023. gadā valsts pārvaldes pakalpojumu portālā www.latvija.gov.lv elektroniski pieejami 115 e-pakalpojumi, un pieprasījums pēc e-pakalpojumiem pieaug. 2020. gada 4. februārī ar Ministru kabineta rīkojumu Nr. 39 “Par pakalpojumu vides pilnveides plānu 2020.-2023. gadam” ir apstiprināts VARAM sagatavotais Pakalpojumu vides pilnveides plāns 2020.–2023. gadam, kura mērķis ir nodrošināt lietotājorientētu, inovatīvu un racionāli organizētu valsts pārvaldes pakalpojumu sniegšanu. Viens no plāna rīcības virzieniem ir “Saziņa ar valsti vienuviet – digitāli un klātienē”, tostarp paredzot rīcības portāla www.latvija.gov.lv uzlabošanai un VPVKAC tīkla attīstībai. Ņemot to vērā, plānots attīstīt portāla www.latvija.gov.lv lietojamību un attālināti piesakāmo pakalpojumu skaitu.
Šobrīd VARAM sadarbībā ar pašvaldībām ir izveidojusi plašāko klientu klātienes apkalpošanas centru tīklu – 2023. gada 31. decembrī 35 pašvaldībās kopā strādā 167 VPVKAC, kur pieejami 13 valsts iestāžu pakalpojumi. Līdz 2026. gadam plānota VPVKAC tīkla ģeogrāfiskā paplašināšana, izveidojot vismaz vienu VPVKAC katrā administratīvajā teritorijā un teritoriālajā vienībā atbilstoši jaunajam Administratīvo teritoriju un apdzīvoto vietu likumam, t.i., valstspilsētās, pilsētās un pagastos, kopumā 592 apdzīvotās vietās. Savukārt līdz 2027. gadam plānots paplašināt arī pieejamo pakalpojumu klāstu. Tas būs liels uzlabojums VPVKAC pieejamības nodrošināšanai iedzīvotājiem un uzņēmējiem, salīdzinot ar šī brīža 167 VPVKAC, kuru izvietojums ir nehomogēns pret blīvāk apdzīvotām vietām. 
Līdz ar to paredzams, ka nākotnē iedzīvotājiem valsts pārvaldes pakalpojumi būs pieejami gan VPVKAC klātienē, gan attālināti no jebkuras vietas Latvijā, un valsts tiešās pārvaldes iestāžu teritoriālo struktūru nozīme saskarē ar iedzīvotāju arvien saruks.
Plānotais finansējums VPVKAC tīklam tiek skatīts ikgadējā budžeta pieprasījumā.
[bookmark: _Toc157372806]Kopsavilkums par tiešās valsts pārvaldes iestāžu teritoriālo struktūru organizāciju
1. Saskaņā ar ministriju sniegto informāciju, no pavisam 140 tiešās valsts pārvaldes iestādēm 51 iestādēm ir teritoriālās struktūras, un no tām 46 iestāžu struktūrvienības nedarbojas plānošanas reģionu teritoriālajā ietvarā un to nav plānots salāgot ar plānošanas reģionu teritorijām.
2. Lielākoties teritoriālas struktūras iestādēs tiek, vai nu izmantotas iekšējo resursu plānošanai un darba organizācijai nesaistīti ar pakalpojumu sniegšanu iedzīvotājiem, vai iestāžu sniegto pakalpojumu saņēmējs var vērsties pēc pakalpojuma jebkurā teritoriālajā struktūrvienībā, un pakalpojuma saņēmēju apkalpošana nav piesaistīta fizisko personu deklarētajai dzīves vietai vai juridisko personu juridiskajām adresēm. Šo iestāžu sniegtie pakalpojumi ir vispārpieejami, līdz ar to iestādes atrašanās vietai plānošanas reģionu teritorijā ir tikai sekundāra nozīme. Saziņai ar klientiem aktīvi tiek izmantoti arī e-pakalpojumi.
3. No pavisam 67 kapitālsabiedrībām teritoriālās struktūras ir 8 kapitālsabiedrībām, un nevienas no tām sniegtie pakalpojumi nav organizēti atbilstoši plānošanas reģionu teritorijām. Līdzīgi kā tiešās pārvaldes iestādēs, arī kapitālsabiedrību teritoriālās struktūras paredzētas lielākoties iekšējai darba organizācijai un neietekmē iedzīvotāju iespējas saņemt pakalpojumus.
[bookmark: _Toc157372807]SECINĀJUMI
Balstoties uz iepriekš minēto, kā arī līdzšinējiem informatīvajiem ziņojumiem par Likuma 25. panta otrās daļas un 26. panta izpildi, VARAM secina, ka:
1. Kopš 2010. gada pastāvīgi veicot izvērtējumu par plānošanas reģioniem nododamo kompetenci, nav sniegti priekšlikumi par valsts tiešās pārvaldes kompetences nodošanu plānošanas reģioniem, izņemot ierosinājumus par atsevišķiem no funkcijām izrietošiem uzdevumiem, neparedzot to izpildei nepieciešamo finansējumu.
2. No 51 tiešās pārvaldes iestādēm, kurām ir teritoriālās struktūras, izteikti lielākā daļa jeb 47 iestādēs to teritoriālās struktūras joprojām nedarbojas plānošanas reģionu teritoriālajā ietvarā, un tās nav plānots salāgot ar plānošanas reģionu teritorijām, kā arī, ņemot vērā iestāžu sniegto informāciju par teritoriālā strukturējuma nozīmi saskarē ar iedzīvotājiem, jāsecina, ka tas nav aktuāli.
3. Pildot Likuma pārejas noteikumu 15. punkta nosacījumus par Likuma 25. panta otrās daļas un 26. panta izpildi, kopš 2010. gada informācija regulāri tiek apkopota un iesniegta Ministru kabinetā. Kā liecina situācija 2022. gadā, šie ziņojumi nav ietekmējuši lēmumu pieņemšanu – pēc to sniegšanas nav notikušas izmaiņas teritoriālo struktūru robežās vai plānošanas reģioniem nododamajās funkcijās. Lai arī VARAM ir iespēja informēt Ministru kabinetu par esošo stāvokli, tādējādi rosinot uz diskusiju par iespējamām izmaiņām, praksē tas nav īstenojies, iestādēm paužot viedokli par iestādes darba specifiku savu teritoriālo struktūrvienību izvēlei. Tāpat VARAM nav tiešas ietekmes uz iestāžu izvēli teritoriālo struktūrvienību izveidei – VARAM nekontrolē un nesaskaņo iestāžu pieņemtos lēmumus par teritoriālo struktūru izveidi – lēmumu pieņemšana par teritoriālo strukturējumu un vai tos pielāgot plānošanas reģionu teritorijām ir katras institūcijas kompetencē. 
4. Līdz šim ziņojumu sagatavošana reizi divos gados nav ietekmējusi valsts tiešās pārvaldes funkciju nodošanu plānošanas reģioniem vai teritoriālo struktūrvienību robežu maiņu, kā arī institūcijas ir informējušas, ka to teritoriālais iedalījums praktiski neietekmē pakalpojumu saņemšanas iespējas iedzīvotājiem, turklāt paredzēta arī VPVKAC tīkla un e-pakalpojumu attīstība. 

